NaiveNeuron/SloPal huggingface dataset:
Vašečka, Richard, poslanec NR SR (2013-09-11):
Ďakujem kolegom za reakcie a chcel by som to teraz ešte podčiarknuť, že, pán minister, není to zamerané osobne proti vám, ako zaznelo aj od kolegu Hraška napríklad, je to skôr záležitosť pána premiéra, ja si myslím, že by bolo férové a spravodlivé a aj pre vás také očisťujúce, ak by ste tento zákon stiahli, dokiaľ sa nevysvetlia tieto závažné podozrenia, ak sú vysvetliteľné a je to nejaké nedorozumenie, aby to bolo spoľahlivo preukázané. A tiež teda apelujem na kolegov zo SMER-u, aby oni ako poslanci a zástupcovia poslancov žiadali to isté práve kvôli tomu, že môžu tým dosiahnuť naozaj objektívne preskúmanie tejto záležitosti. Ak sa ukáže pravda, že ide o nejaký omyl, ja si len vydýchnem, pretože to vrhá tieň, veľmi nepekný tieň na našu republiku. Ale ak sa to preukáže, tak potom treba, aby boli vyvodené dôsledky všetky, ktoré z toho vyplývajú politické, trestnoprávne aj morálne. Ďakujem.
B. Bugár, podpredseda NR SR: (2006-04-21):
Takže ďalší pokus. Prezentujme sa zatiaľ, prezentujme sa. (Prezentácia.) Prítomných 64. Prerušujem rokovanie, pokračovať budeme v utorok o 10.00 hodine. (Prerušenie rokovania o 13.32 hodine.)
Danko, Andrej, podpredseda NR SR (2024-09-26):
Poslankyňa Plevíková.
P. Paška, predseda NR SR: (2010-05-26):
Budeme hlasovať ešte raz o návrhu tak, ako ho predniesol pán podpredseda Národnej rady Tibor Cabaj. Hlasujeme. (Hlasovanie.) 112 prítomných, 89 bolo za, 7 proti, 15 sa zdržalo, 1 nehlasoval. Schválili sme návrh vlády na skrátené legislatívne konanie na prerokovanie vládneho návrhu zákona o štátnom občianstve Slovenskej republiky. Budeme pokračovať prvým čítaním o vládnom návrhu zákona č. 40/1993 Z. z. o štátnom občianstve Slovenskej republiky. Dámy a páni, chcem vás požiadať o súhlas s nasledujúcim postupom. Prerokujeme tento návrh v prvom čítaní. Bez ohľadu na to, aká dlhá bude rozprava, po prerokovaní budeme o návrhu hlasovať. Po hlasovaní vyhlásim prestávku, aby sa mohli zísť príslušné výbory a prerokovať tento návrh v druhom čítaní. A po prestávke, ktorú si určíme podľa priebehu rozpravy, budeme pokračovať druhým a tretím čítaním a záverečným hlasovaním. Je súhlas? (Súhlasná reakcia pléna.) Ďakujem pekne. Takže poprosím teraz pána predseda vlády. Pán Brocka ešte. Prepáčte. Nech sa páči, pán poslanec. (Rokovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov , tlač 1545.)
K. Sárközy, poslankyňa: (2005-06-23):
Výbor Národnej rady Slovenskej republiky pre sociálne veci a bývanie ako gestorský výbor k návrhu poslanca Národnej rady Slovenskej republiky Zoltána Horvátha na vydanie zákona, ktorým sa mení a dopĺňa zákon č. 283/2000 Z. z. o cestovných náhradách v znení neskorších predpisov, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1196 Z. z. o rokovacom poriadku túto spoločnú správu výborov. Národná rada Slovenskej republiky uznesením č. 1610 z 18. mája 2005 pridelila návrh poslanca Národnej rady Slovenskej republiky Zoltána Horvátha na vydanie zákona, ktorým sa mení a dopĺňa zákon č. 283/2000 Z. z. o cestovných náhradách v znení neskorších predpisov, na prerokovanie Ústavnoprávnemu výboru Národnej rady, Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre hospodárstvo, privatizáciu a podnikanie. Výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť Výbor Národnej rady Slovenskej republiky pre sociálne veci a bývanie uznesením zo 7. júna 2005 pod č. 368, Výbor Národnej rady Slovenskej republiky pre hospodárstvo, privatizáciu a podnikanie uznesením z 9. júna 2005 pod č. 391 a Ústavnoprávny výbor Národnej rady Slovenskej republiky uznesením zo 14. júna 2005 pod č. 821. Výbory Národnej rady Slovenskej republiky, ktoré návrh zákona prerokovali, neprijali žiadne pozmeňujúce návrhy. Gestorský výbor na základe stanovísk výborov k návrhu poslanca Národnej rady Slovenskej republiky Zoltána Horvátha na vydanie zákona, ktorým sa mení a dopĺňa zákon č. 280/2000 Z. z. o cestovných náhradách v znení neskorších predpisov, i v uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1994 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh zákona po rozprave schváliť. Pán predseda, skončila som, môžete otvoriť rozpravu.
Krúpa, Juraj, poslanec NR SR (2020-09-18):
Ďakujem veľmi pekne. V podstate v zákone sa riešia záležitosti ohľadne preventívnej rehabilitácie a aktívneho odpočinku profesionálnych vojakov. Ide, v podstate ide o to, že je to asi súčasťou komplexnej starostlivosti o profesionálneho vojaka, čo je vlastne vytvorenie a zabezpečenie podmienok zameraných na pravidelnú regeneráciu jeho fyzických a duševných síl, ktorých stav je ovplyvnený rôznymi typmi záťaží vyplývajúcimi z náročnosti výkonu vojenského povolania. Táto starostlivosť o profesionálneho vojaka sa zabezpečuje poskytovaním preventívnej rehabilitácie v troch formách, a to formou rekondičného pobytu s kúpeľným režimom v trvaní 21 dní, rekondičného pobytu v zariadeniach v pôsobnosti Ministerstva obrany Slovenskej republiky alebo v zariadeniach určených ministerstvom obrany alebo formou aktívneho odpočinku na území Slovenskej republiky v trvaní 14 dní. Z uvedeného dôvodu sa navrhuje ustanoviť, že profesionálnemu vojakovi, ktorý má nárok a záujem o preventívnu rehabilitáciu, sa na základe jeho žiadosti v prvom rade poskytne preventívna rehabilitácia formou rekondičného pobytu s liečebným režimom alebo formou rekondičného pobytu v zariadeniach v pôsobnosti ministerstva obrany alebo v zariadeniach určených ministerstvom obrany. Až následne, ak profesionálnemu vojakovi nebude poskytnutá preventívna rehabilitácia jednou z dvoch uvedených foriem, poskytne sa mu na základe jeho žiadosti preventívna rehabilitácia formou aktívneho odpočinku na území Slovenskej republiky. Návrh zákona nemá vplyv na rozpočet verejnej správy, vplyv na manželstvo, rodičovstvo a rodinu, vplyvy na podnikateľské prostredie, sociálne vplyvy, vplyvy na životné prostredie, vplyvy na informatizáciu spoločnosti a ani vplyvy na služby verejnej správy pre občana. Návrh zákona je v súlade s Ústavou Slovenskej republiky, ústavnými zákonmi, všeobecnými záväznými predpismi, medzinárodnými zmluvami a medzinárodnými dokumentmi, ktorými je Slovenská republika viazaná, ako aj s právom Európskej únie. Ďakujem.
Pellegrini, Peter, predseda NR SR (2015-09-24):
Prezentujme sa a hlasujme o procedurálnom návrhu pána poslanca Simona. (Hlasovanie.) Prítomných 95, za bolo 18, proti bolo 77. Tento návrh sme neschválili.
Uhliarik, Ivan, poslanec NR SR (2012-06-20):
Ďakujem pekne. Pán poslanec, ďakujem za vaše poznámky. Len na margo toho tvrdého, tvrdej obhajoby súkromných poisťovní. Pozrite sa na vašu vlastnú novelu. Vy vlastne teraz tým, že rušíte tie prísne kritéria, zrušujete ich vo všetkých poisťovniach, nielen v štátnej zdravotnej poisťovni, ale aj v súkromných. Kto je väčším obhajcom súkromnej zdravotnej poisťovne ako práve vaša novela alebo teraz váš návrh? Veď zoberme si fakty a čísla a prestaňme tu politizovať. Hovorili ste, že sme chceli rozdeliť Všeobecnú zdravotnú poisťovňu a predať. Začiatkom roku 2011 to bola úplná malina a mohli sme to urobiť, pretože jej hrozila nútená správa. Prečo sme to neurobili a ako je možné, že zo straty 120 miliónov eur sme odovzdali vo februári 2012 poisťovňu s plusom 31,5 milióna? Pozrite si čísla, pozrite si fakty. Čiže myslím si, že tieto vaše skutočne poznámky a invektívy sú síce možno „ľúbivé“ a dobre sa počúvajú, ale nie sú pravdivé, žiaľ. Ďakujem pekne.
Grendel, Gábor, podpredseda NR SR (2021-09-21):
Prezentujme sa a hlasujme. (Hlasovanie.) Prítomných 124 poslancov, za 90, proti 2, zdržalo sa 31 poslancov, nehlasoval 1. Konštatujem, že sme tento návrh schválili. Teraz budeme hlasovať o bode 19 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 245/2008 o výchove a vzdelávaní (tlač 640). Prosím predsedu výboru pre vzdelávanie, vedu, mládež a šport pána poslanca Richarda Vašečku, aby uviedol hlasovanie. [Hlasovanie o vládnom návrhu zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 640.]
Jurzyca, Eugen, poslanec NR SR (2017-06-21):
Ďakujem pekne. Ďakujem všetkým za seriózne faktické poznámky. Bolo toho veľa, takže vypichnem reakcie len na niektoré. Áno, Janka Kiššová hovorila o tom, že dobré časy treba využiť nielen na znižovanie dlhu, ale na reformy, to je, to považujem za kľúčové. Pán Marian Kotleba, súhlasím s tým, že prioritne sa Slovensko zadlžovalo v dôsledku krokov politikov, nie občanov, ale upozorňujem, že v histórii samostatného Slovenska sme mali aj obdobia, kedy sa dlh znižoval. Pánovi Podmanickému, tam to vyzeralo, že, pán Podmanický, hovoríte, že teda to uznesenie sa týka len diaľnic, ale na výbore finančnom dnes už bol pozmeňujúci návrh predložený aj na železnice, tak neviem, či sme rovnako uvažovali. Pán Baška, tam veľmi súhlasím a to nikdy nie je dosť opakovania hodnoty za peniaze. Hovorím, ak sa to bude naozaj realizovať a prenášať do praxe, tak si myslím, že v takých projektoch, kde to bude, že sa ľahšie bude hľadať konsenzus. A posledné je k pánovi Vašečkovi, že predsa len tá politika je dôležitejšia a aj vždy to tak bolo, že politika nakoniec je rozhodujúca, ale predsa len tie piliere, na ktorých stojí, sú tvorené aj odbornosťou a pravdou, nie je to úplne zanedba... (Prerušenie vystúpenia časomerom.)
Zmajkovičová, Renáta, podpredsedníčka NR SR (2014-10-29):
S faktickými poznámkami osem poslancov. Pán poslanec Duchoň posledný. Uzatváram možnosť prihlásiť sa. Kým dám pánovi poslancovi Kadúcovi, dovoľte, aby som, kolegyne, kolegovia, privítala na balkóne študentov zo Strednej odbornej školy z Brezna. Vitajte. (Potlesk.) Nech sa páči, pán poslanec Kadúc.
Kolesík, Andrej, poslanec NR SR (2013-03-26):
Pán predseda, prosím, dajte hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie ústavnoprávnemu výboru, výboru pre hospodárske záležitosti a výboru pre verejnú správu a regionálny rozvoj a aby za gestorský výbor určila hlasovaním Výbor Národnej rady pre hospodárske záležitostí a že určené výbory návrh zákona prerokujú v druhom čítaní vo výboroch do tridsať dní a v gestorskom výbore do tridsaťdva dní od jeho prerokovania v Národnej rade Slovenskej republiky v prvom čítaní.
Grendel, Gábor, podpredseda NR SR (2021-06-22):
S reakciou na faktické poznámky, pani poslankyňa Bittó Cigániková.
Gál, Gábor, poslanec NR SR (2015-02-05):
Pán poslanec Hlina, ja to troška zoberiem vážnejšie. A každý by sa troška ma zamyslieť. My sme ľudia principiálni. Bolo to spomenuté tu, spomenuté precedensy, určité precedensy, lebo ten zákon je fakt v tomto, dá sa vysvetliť tak a onak. Vytvorili sa dva precedensy a podľa toho budeme hlasovať. Nedá sa raz hlasovať tak, inak, keď sa zákon nezmení, ako sa mi to politicky pozdáva. Celý klub náš sa podľa toho zachová. (Reakcia z pléna.)
Sólymos, László, minister životného prostredia SR (2017-10-17):
Ďakujem pekne. Ďakujem pekne za príspevok. Začiatkom roka nás zaskočil smog. Vtedy sme dali verejný prísľub, že do konca roka znovelizujeme zákon o ovzduší. Ten zákon je tu pred parlamentom v druhom čítaní. Zlepšujeme informovanosť obyvateľov, o smogových udalostiach budú informovať verejnoprávne médiá. Takisto s týmto zákonom vytvárame priestor pre zavedenie nízkoemisných zón. A takisto zavádzame prísnejšie limity a efektívnejšie kontroly pre stredne veľké spaľovacie zariadenia, ako sú napríklad teplárne. To všetko je o kvalite v ovzduší, o čom aj pani poslankyňa hovorila, že je veľmi dôležitá zložka kvality života. A o tom pozmeňováku, čo ona rozprávala, čo pani poslankyňa hovorila, ten program jednoducho zatiaľ nie je právnym predpisom. Nie je možné sankcionovať za ten program nikoho. Ale môžem ju ubezpečiť, že budúci rok máme vyčlenené finančné prostriedky z rozpočtu na vypracovanie štúdie na zlepšenie kvality ovzdušia, ktorej výstupom bude aktualizácia programov na zlepšenie kvality ovzdušia, kde chceme práve nájsť tie opatrenia, ako spraviť z tohto programu efektívny nástroj. Ale to nejde bez toho, aby sme sa porozprávali aj s inými a dohodli s inými politikmi, s inými ministerstvami, VÚC-kami a so samosprávou. Takže ďakujem pekne. Dúfam, že ten zákon podporíte.
T. Cabaj, podpredseda NR SR: (2010-02-11):
Nech sa páči, pán minister, môžete odpovedať.
Paška, Pavol, predseda NR SR (2012-05-09):
Pán poslanec, ja vás poprosím, ja to rešpektujem, ale skúsme byť trošku neosobní. Bavíme sa o programe a o legitímnych programových názoroch. Všetci máme emócie, všetci môžeme vyjadriť svoj osobný pohľad. Ale poprosím aj kolegov, kolegyne, keby sme skúsili naozaj vecne. Ďakujem pekne. Pán poslanec Viskupič.
Uhliarik, Ivan, minister zdravotníctva SR (2011-05-19):
... zmien, o čom sme sa presvedčili aj nedávno schváleným zákonom o crazy-shopoch takzvaných. Správa o strednodobom vyhodnotení plnenia Národnej protidrogovej stratégie za obdobie 2009 a 2010 je na rokovanie Národnej rady predkladaná v súlade s uznesením Národnej rady z 18. júna 2009. Táto správa sa opiera o zásady a princípy protidrogovej politiky EÚ a Slovenskej republiky. A snahou tohto materiálu je podať ucelený obraz o stave, vývoji a rizikách v oblasti boja proti drogám v uvedenom období. Hlavnú pozornosť sme sústredili na potláčanie rizík a dôsledkov spojených so zneužívaním drog pre verejné zdravie a zdravie jednotlivca. Úsilie bolo venované oblasti redukcie ponuky a dopytu drog, rozvoju koordinácie a posilneniu spolupráce na národnej a regionálnej úrovni. Napriek zložitosti a variabilite drogovej scény možno pozitívne hodnotiť úsilie a kroky, ktoré boli realizované v tomto období. Správa však poukazuje aj na riziká, ktoré sú spojené so zneužívaním drog, na nárast ich užívania, na zmenu charakterov žiadateľov o liečbu. Znepokojenie vyvolávajú aj problémoví užívatelia drog, zvyšuje sa počet trestných činov a aktivít organizovaného zločinu súvisiacich s drogami. Rizikom sa stáva aj postupný úbytok kvalifikovaných personálov, ktoré sú školené na prácu s ľuďmi užívajúcimi drogy. Národná protidrogová stratégia na obdobie rokov 2009 až 2012 predstavuje základný dokument v oblasti protidrogovej politiky Slovenskej republiky. Po transformácii Výboru ministrov pre drogové závislosti, dôležité postavenie v oblasti drogovej politiky bude mať novozriadený orgán, ktorý bol zriadený 2 . marca 2011, Ministerská rada, ktorá bude mať poradnú konzultačnú a iniciatívnu úlohu vo veciach drogovej problematiky. Som presvedčený, že v nasledujúcom období budú vytvárané adekvátne podmienky pre realizáciu zámerov na obdobie ďalších rokov 2011 a 2012 a napĺňanie tak jej hlavného cieľa, ktorým je ochrana zdravia jednotlivca a poskytnutie širokej bezpečnosti pre verejnosť Slovenskej republiky. Ďakujem pekne.
Blanár, Juraj, podpredseda NR SR (2021-06-25):
Pán poslanec Marian Kotleba, ďalší s faktickou poznámkou.
Ďuriš Nicholsonová, Lucia, podpredsedníčka NR SR (2017-11-29):
Tri faktické poznámky na vaše vystúpenie, pani poslankyňa Šebová. Končím možnosť prihlásiť sa s faktickou poznámkou. Pani poslankyňa Cigániková.
Pellegrini, Peter, predseda NR SR (2014-11-26):
Poprosím vás, panie poslankyne, páni poslanci, naozaj nevyrušujme sa navzájom. Áno?! Poprosím, potom diskutujte, keď dokončí vystúpenie pán poslanec Chren. Ďakujem.
Vons, Peter, poslanec NR SR (2021-10-07):
Teraz budeme hlasovať o pozmeňujúcom návrhu poslanca Petra Kremského.
Bugár, Béla, podpredseda NR SR (2019-09-11):
Prezentujme sa a hlasujme o tomto návrhu. (Hlasovanie.) Prítomných 142, za 107, proti 18, zdržalo sa 17 poslancov. Sme v treťom čítaní , preto otváram rozpravu v rámci tohto čítania a pýtam sa, či sa hlási niekto do rozpravy. Nie. Vyhlasujem ju za skončenú. Nech sa páči.
Bugár, Béla, podpredseda NR SR (2016-06-15):
Pani poslankyňa Bašistová.
M. Gibalová, poslankyňa: (2008-09-11):
Pani poslankyňa Mušková, áno, žila som na Slovensku a sledovala som tento parlament a chodila som do tohto parlamentu a prosila som všetkých, prierezovo všetkých, nielen Kresťanskodemokratické hnutie, všetkých, aby sa upravil systém financovania sociálnych služieb ako-takých. Má to svoju históriu a ja mám svoju pamäť a bola som priamo vo výkone v manažérskej funkcii zariadení, ktoré dopadli tak, ako dopadli preto, že tu bola zlá legislatíva, na ktorú sme všetci poskytovatelia upozorňovali. Ďakujem.
Paška, Pavol, predseda NR SR (2012-07-03):
Prerušujem rokovanie o tomto bode programu. A budeme pokračovať prvým čítaním o návrhu pani podpredsedníčky Národnej rady Eriky Jurinovej a pána poslanca Jozefa Viskupiča na vydanie zákona č. 350 o rokovacom poriadku. Je to tlač 101. Nech sa páči, pán poslanec Viskupič, aby ste predniesli návrh. (Rokovanie o návrhu poslancov Národnej rady Slovenskej republiky Eriky Jurinovej a Jozefa Viskupiča na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 101.)
Novotný, Viliam, poslanec NR SR (2014-07-01):
Ďakujem pekne. Áno, problém reexportu je fenomén, ktorý budeme mať vždy, kým je otvorený trh, ale každá krajina si sama reguluje ceny liekov. Toto je fakt, s ktorým sa musíme vedieť vysporiadať. Vládny návrh liekovej reformy, ktorý sme schválili za vlády Ivety Radičovej, to riešil tak, že v podstate sa zodpovednosť prenášala na farmaceutické firmy, aby boli tie lieky k dispozícii, aby odhadli, koľko budú potrebovať mať liekov na Slovensku prostredníctvom distribučných firiem, aby tieto lieky boli vždy, aj keby došlo k reexportu. Vláda Roberta Fica hľadala riešenie, alebo našla riešenie prostredníctvom štátneho ústavu kontroly liečiv, ktorému treba vždy hlásiť každý možný vývoz liekov pod sankciou, pod teda možnosťou pokuty. Teraz prichádza pán navrhovateľ s ďalším riešením. Napriek tomu ale znovu platí a chcem podčiarknuť tú skutočnosť, že všetky tieto riešenia čiastočne účinkujú, ale fenomén reexportu vždy bude do určitej miery zastúpený na trhu. Dôležité je ale to, aby sme si uvedomili skutočnosť, že lieky musia byť čo najlacnejšie z pohľadu verejných zdrojov, z verejného zdravotného poistenia. Musia mať čo najnižšie doplatky z pohľadu ochrany pacientovej peňaženky, ale hlavne musia byť aj dostupné, lebo čo z lacného lieku, ako to už povedal pán poslanec Uhliarik, čo z lacného lieku, ktorý je nedostupný, a čo z drahého lieku, ktorý je pre zmenu dostupný, ale nikto sa k nemu nevie dostať? A vlastne toto je to umenie liekovej politiky. Musím povedať aj to, že každá vláda sa snaží robiť opatrenia v liekovej politike z jednoduchého, z jednoduchej príčiny. Ide tam zhruba tretina zdrojov z verejného zdravotného poistenia a dá sa tam krásne získať finančné prostriedky na samotnú zdravotnú starostlivosť v nemocniciach... (Prerušenie vystúpenia časomerom.)
Číž, Miroslav, podpredseda NR SR (2015-05-28):
Pán poslanec Martvoň.
P. Hrušovský, podpredseda NR SR: (2002-05-21):
(Hlasovanie.) 103 prítomných, 96 za, proti 1, zdržali sa 4, nehlasovali 2. Návrh sme schválili. Ďakujem pánovi poslancovi Števčekovi. Teraz poprosím pána poslanca Cupera, aby uvádzal hlasovanie k prerokovanému vládnemu návrhu zákona o registri trestov . Pán poslanec Cuper. J. Cuper, poslanec: Vážený pán predsedajúci, milé dámy, vážení páni, v zmysle § 73 ods. 3, písm. c) rokovacieho poriadku navrhujem, aby bol predmetný návrh prerokovaný v druhom čítaní.
Hrnčiar, Andrej, podpredseda NR SR (2017-02-01):
Ja momentálne nedisponujem touto informáciou, ale, ale pred hlasovaním o sedemnástej hodine budeme informovať, kedy sa tento bod prerokuje. Takže pokračujeme v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti, tlač 362. Prosím ministra práce, sociálnych vecí a rodiny Jána Richtera, aby zaujal miesto určené pre navrhovateľov, a spravodajcu z výboru pre sociálne veci poslanca Jána Podmanického, aby zaujal miesto určené pre spravodajcov. S faktickými poznámkami sú na dopoludňajšie vystúpenie navrhovateľa prihlásené poslankyne Jurinová, Gaborčáková, Verešová a pán poslanec Jurzyca. Nech sa páči pani poslankyňa Jurinová. (Pokračovanie v rokovaní o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov , tlač 362.)
Bugár, Béla, podpredseda NR SR (2017-12-06):
Teraz dávam slovo spoločnému spravodajcovi z výboru pre obranu a bezpečnosť pánovi poslancovi Petrovi Šucovi, aby informoval Národnú radu o výsledku prerokovania tohto návrhu v jednotlivých výboroch, ako aj o stanovisku gestorského výboru. Nech sa páči.
Susko, Boris, poslanec NR SR (2013-03-20):
Ďakujem pekne za slovo. Vážený pán predseda, vážené panie poslankyne, páni poslanci, dovoľte, aby som vás informoval o výsledku prerokovania návrhu poslancov Národnej rady Slovenskej republiky Vladimíra Faiča a Antona Martvoňa na vydanie zákona, ktorým sa dopĺňa zákon č. 99/1963 Zb. Občiansky súdny poriadok v znení neskorších predpisov (tlač 369), v ústavnoprávnom výbore. Národná rada uznesením č. 426 z 5. februára 2013 pridelila predmetný návrh zákona na prerokovanie ústavnoprávnemu výboru a určila lehotu na jeho prerokovanie v druhom čítaní vo výbore do tridsaťdva dní odo dňa jeho pridelenia. Poslanci Národnej rady, ktorí nie sú členmi výborov, ktorým bol uvedený návrh zákona pridelený, neoznámili v určenej lehote výboru žiadne stanovisko k návrhu zákona. Ústavnoprávny výbor prerokoval uvedený návrh zákona v stanovenej lehote a odporúčal ho Národnej rade uznesením č. 191a z 12. marca 2013 schváliť. Z uznesenia ústavnoprávneho výboru vyplýva sedem pozmeňujúcich a doplňujúcich návrhov. Gestorský výbor odporúča o všetkých siedmich pozmeňujúcich a doplňujúcich hlasovať spoločne s odporúčaním ich schváliť a zároveň odporúča Národnej rade predmetný návrh zákona schváliť v znení pozmeňujúcich a doplňujúcich návrhov uvedených v správe výboru. Správa ústavnoprávneho výboru o výsledku prerokovania predmetného návrhu zákona, tlač 369a, bola schválená uznesením ústavnoprávneho výboru č. 196 z 12. marca 2013. Týmto uznesením výbor zároveň poveril mňa ako spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení rokovacieho poriadku. Pán predseda, otvorte, prosím, všeobecnú rozpravu.
Hort, Milan, podpredseda NR SR (2011-10-19):
Ďakujem pekne, pani ministerka. A teraz dávam slovo spoločnej spravodajkyni z ústavnoprávneho výboru pani poslankyni Jane Laššákovej, aby nás informovala o výsledku rokovania výborov o tomto návrhu zákona a odôvodnila návrh a stanovisko gestorského výboru. Pani poslankyňa, nech sa páči.
Švejna, Ivan, poslanec NR SR (2014-06-04):
Ďakujem. No, pani kolegyňa, keď poviete, že pán Piňera bol proti druhému pilieru, tak no comment.
Hrnčiar, Andrej, podpredseda NR SR (2019-10-15):
Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradov, pozemkovom fonde a pozemkových spoločenstvách v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 1683, návrh na jeho pridelenie na prerokovanie výborom je v rozhodnutí č. 1776. Prosím podpredsedníčku vlády a ministerku pôdohospodárstva a rozvoja vidieka Slovenskej republiky Gabrielu Matečnú, aby vládny návrh zákona uviedla.
Érsek, Arpád, poslanec NR SR (2013-05-22):
Ďakujem. Ďakujem za slovo. No, pán kolega, tak od tej druhej časti súhlasím s vami, čo ste predrečníci povedali, to nehodnotím, to povedal pán Martvoň. Tú druhú časť tej odpovede, to mi je jedno. Ale jak si vy dovoľujete povedať, že zrušiť málotriedky a sťahovať ich autobusom?! Tak potom zrušme kostoly, lebo tam chodí päť babiek! Prečo to nezrušíme? Potom zrušme vlakové stanice alebo jednokoľajky, lebo tam nechodí, len pätnásť ľudí. A kam sa Slovensko dopracuje? Našou úlohou v prvom rade je zabezpečiť prácu ľuďom. A potom tie málotriedky sa naplnia. To je najdôležitejšie. Kde nebude roboty, lebo tam nebudú chodiť autobusy, nebudú chodiť vlaky, tak tam nebude nikdy päť alebo pätnásť detí v málotriedkach. My s tým nemôžme jednoducho súhlasiť. Spolunažívanie, jak som povedal na začiatku, keď som vystúpil, je dobré, nie je tu žiadny problém, pokiaľ sa nevyvolá nejaký politický, by som povedal, nejaká politická veľká prestrelka. Ale keď pôjdeme do toho, ideme rušiť? Však každý má právo na vzdelanie, to vyplýva z ústavy. Prečo by sa nemohol každý vzdelávať tak, ako chce? Na jednej strane to, čo povedal pán Martvoň, súhlasím. Niekedy je desať detí, niekedy je pätnásť detí. Keď zrušíme, už druhýkrát znovu ju nezaložíme, lebo sa odsťahuje odtiaľ učiteľ, odsťahuje sa odtiaľ farár. A môžte potom zavrieť všetko! A Slovensko, čo bude? Jedna veľká dedina?! A kde budú tie malé obce so svojimi tradíciami? Ďakujem. (Potlesk.)
R. Rafaj, poslanec: (2009-10-28):
Prečo ste takto vehementne neútočili na Úrad pre verejné obstarávanie, keď my sme vás upozorňovali, že akým brutálnym spôsobom bola vyhodená riaditeľka alebo šéfka odboru kontroly, ktorá odmietla podpísať naoktrojované zistenie? Boli ste ticho. Čiže dokazujete, že vaše úmysly nie sú čestné, nie sú, nie sú férové, že jednoducho len využívate argumenty, demagógiu na to, aby ste, ako som ja povedal, čím najviac očiernili a stavali sa do pozície, že vy ste vedľa. Trošku, priznám sa, že mohlo niektorých kolegov aj možno mraziť, lebo také výzvy, ako príde čas a bude sa ešte dlho hovoriť. Možnože keď budú nejaké mítingy 17. novembra na uliciach, treba si to šetriť radšej tam.
Laurenčík, Milan, podpredseda NR SR (2022-02-08):
Na vaše vystúpenie evidujem deväť faktických poznámok. Končím možnosť prihlásiť sa. Ako prvý vystúpi pán poslanec Rastislav Schlosár, nech sa páči.
P. Paška, predseda NR SR: (2008-11-26):
Konštatujem, že sme schválili vládny návrh novely zákona č. 669/2007 Z. z. o jednorazových mimoriadnych opatreniach v príprave niektorých stavieb diaľnic . Odhlasovali sme, kolegyne, kolegovia, prerokované body programu a budeme pokračovať, pán poslanec Novotný.
Hrnčiar, Andrej, podpredseda NR SR (2017-04-07):
Pán poslanec Dostál.
Bugár, Béla, podpredseda NR SR (2019-05-15):
Prezentujme sa a hlasujme. (Hlasovanie.) Prítomných 138 poslancov, za 63, proti 12, zdržalo sa 63 poslancov. Návrh nebol schválený. To bolo posledné hlasovanie. Vyhlasujem prestávku do 11.35? Do 11.35. Pán poslanec Grendel, nech sa páči, procedurálny.
Sulík, Richard, predseda NR SR (2010-12-14):
Prepáčte ešte raz. Okrem ctených kolegov poprosím ešte aj kolegov z Mostu hore naľavo a tu napravo, keby, prosím vás pekne, mohli venovať pozornosť rečníčke. Nech sa páči.
Miškov, Juraj, minister hospodárstva SR (2011-03-25):
Vážený pán predsedajúci, vážené panie poslankyne, vážení páni poslanci, predkladám vám do druhého čítania návrh zákona o ochrane spotrebiteľa pri poskytovaní niektorých služieb cestovného ruchu a o zmene a doplnení niektorých zákonov, ktorým ministerstvo hospodárstva zabezpečuje prebratie smernice Európskeho parlamentu a Rady 2008/122 Európskeho spoločenstva o ochrane spotrebiteľov do právneho poriadku Slovenskej republiky, pokiaľ ide o určité aspekty zmlúv s časovo vymedzeným užívaním ubytovacích zariadení, o dlhodobom dovolenkovom produkte, o ďalšom predaji a o výmene. Rieši požiadavky praxe v oblasti cestovného ruchu a vytvára spoločný právny rámec na jednotnom trhu Európskej únie. Tento návrh zákona ruší doteraz existujúcu právnu úpravu v § 55 a § 60 Občianskeho zákonníka obsahujúcu len zmluvu o striedavom užívaní nehnuteľností, ktorá nedokázala reagovať na všetky novovzniknuté situácie v rýchlo sa vyvíjajúcej oblasti cestovného ruchu. Zároveň tento zákon ustanovuje Slovenskú obchodnú inšpekciu ako orgán dohľadu nad dodržiavaním tohto zákona. Uplatňovaním tejto novej úpravy bude slovenský trh zosúladený v rámci vnútorného trhu Európskej únie, čo prispeje k posilneniu dôvery a právnej istoty spotrebiteľov a predávajúcich najmä v oblasti cestovného ruchu. Predložený návrh je v súlade s Ústavou Slovenskej republiky, inými zákonmi a medzinárodnými zmluvami, ktorými je Slovenská republiky viazaná. Vážený pán predsedajúci, vážené panie poslankyne, vážení páni poslanci, dovoľujem si vás požiadať o schválenie predloženého návrhu zákona. Ďakujem.
Kollár, Boris, predseda NR SR (2022-02-18):
S ďalšou faktickou poznámkou vystúpi pán poslanec Kučera. (Ruch v sále a reakcie z pléna.) Pardon, pán poslanec Saloň.
Kondrót, Maroš, poslanec NR SR (2013-01-29):
Ďalej budeme hlasovať o návrhu pána poslanca Zajaca, ale o jeho prvom bode hlasovať nemôžeme, pretože bol schválený môj pozmeňujúci návrh, ktorý vypúšťa bod 7, preto, prosím, dajte hlasovať o bodoch 2 a 3.
Hort, Milan, podpredseda NR SR (2010-08-10):
Ďakujem. Vystúpením pani poslankyne Sabolovej sme vyčerpali všetky prihlášky do rozpravy písomnou formou, a preto teraz otváram možnosť prihlásiť sa do rozpravy ústne. Kto sa hlási do rozpravy ústne? Uzatváram možnosť prihlásiť sa do rozpravy ústne. Evidujem prihlášky pani poslankyne Jany Žitňanskej, ďalej pán poslanec Dušan Švantner a pán poslanec Pavol Paška. Slovo má pani poslankyňa Jana Žitňanská, nech sa páči.
Zajac, Pavol, poslanec NR SR (2015-02-12):
Ďakujem pekne za vaše vystúpenie, pán kolega Kadúc. Vo svojom vystúpení ste hovorili o tom, že štát je zlý hospodár. Je to taká všeobecná až, by som povedal, fráza, ktorá je všade vo svete používaná. A hovorí sa v nej o tom, že štát vždycky hospodári trošku horšie ako súkromný sektor. Ale pre obe vlády Roberta Fica to platí dvojnásobne. Prvá vláda Roberta Fica zanechala po sebe 8-percentný deficit HDP. To bola grécka cesta. Ale ešte ani to nestačilo. A nechali po sebe pre všetky budúce vlády, pre všetkých ministrov financií PPP projekt Pribina, ktorý dneska platíme. A podpísali ďalšie PPP projekty, ktoré, našťastie, vláda Ivety Radičovej, minister Figeľ zrušili. Druhá vláda Roberta Fica pripravuje PPP projekt, obchvat Bratislavy (D4 a R7). A zároveň tu dneska rokujeme o PPP projekte nemocnice. Dalo by sa povedať obe vlády Roberta Fica milujú PPP projekty. A je to veľmi nezodpovedné, veľmi nezodpovedné takto zadlžiť všetky budúce vlády, a tým všetkých daňových poplatníkov na niekoľko desaťročí do budúcnosti. Je to nezodpovedné. Vlády by mali spravovať verejné financie rozumne, efektívne. A z týchto efektívne spravovaných verejných financií by mali prípadne stavať diaľnice alebo nemocnice a nemali by takto nezodpovedne to nechať na budúce generácie splácať to. A je im to jedno dneska, koľko to bude stáť, a nechajú to na súkromného investora.
Pellegrini, Peter, predseda NR SR (2015-12-02):
Prezentujme sa a hlasujme o postúpení zákona do druhého čítania. (Hlasovanie.) Prítomných 129 poslancov, za hlasovalo 47, proti bolo 16, zdržalo sa 66. Tieto body sme neschválili. Pristúpime k ďalšiemu zákonu z dielne poslancov Lipšica a Matoviča, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti (tlač 1835). Poprosím pána poslanca Kuffu, aby uviedol hlasovanie o bode 123 schváleného programu. Je to prvé čítanie. Nech sa páči, pán poslanec, aby ste uviedli hlasovanie. (Hlasovanie o návrhu poslancov Národnej rady Slovenskej republiky Daniela Lipšica a Igora Matoviča na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a o zmene a doplnení niektorých zákonov , tlač 1835.)
P. Paška, predseda NR SR: (2010-04-27):
Najprv budeme hlasovať o zákone z 2. marca 2010, ktorý vrátil pán prezident Slovenskej republiky na opätovné prerokovanie, je to tlač 1521. Poprosím pána predsedu výboru pre kultúru a médiá, pána poslanca Abrhana, aby uviedol hlasovanie. (Hlasovanie o zákone z 2. marca 2010 na podporu vlastenectva a o zmene a doplnení niektorých ďalších zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1521.)
Poliačik, Martin, poslanec NR SR (2010-08-06):
Vyjadrím sa iba k špeciálnemu školstvu, aj keď tam bolo veľa tém, na ktoré sa dá reagovať. Považovať súčasnú situáciu špeciálneho školstva na Slovensku za vyhovujúcu, je prejavom absolútnej hrubej neznalosti situácie, pretože to, čo sa deje na špeciálnych školách, že sa tam berú deti, ktoré vôbec do špeciálnych škôl nepatria, a to v objemoch, ktoré dokonca prevyšujú objem detí, ktoré majú reálne fyzické alebo mentálne postihnutie, je škandálna situácia úplne mimo štandardu normálnej modernej krajiny. Že my tu máme deti, ktoré čisto kvôli sociálnemu vylúčeniu a kvôli nedostatku sociálnych návykov vôbec nemajú šancu sa zaradiť do normálneho vzdelávacieho procesu, je škandál a zatvárať nad týmto oči, je proste niečo, čo ak si dovolíme, tak je to problém, ktorý nám spolu s celým komplexným neriešením otázky ľudí žijúcich v rómskych osadách prerastie cez hlavu. Keď budeme nad týmto zatvárať, pani kolegyňa, oči, tak ja sa nedivím tomu, že je to problém, na ktorý stále viacej narážame v súvislosti s reakciami radikálnych skupín, a nie intelektuálneho pozadia a odborníkov. Veci, ktoré navrhujeme, smerujú od integrácie k inklúzii. To znamená, nebudeme do normálnych, kvázi, teda už len ten váš slovník, že zdravé deti a špeciálne deti, my nebudeme ako medzi „normálne deti“ tlačiť deti so špeciálnymi potrebami. Naopak, chceme vytvárať prostredie tak, aby bolo schopné prijať v určitom objeme akékoľvek dieťa. A keď nám ide o deti, ktoré sú sociálne znevýhodnené, tam na to reaguje práve to zavedenie nultých ročníkov a posledného ročníka v škôlke, ktoré to za... (Prerušenie vystúpenia časomerom. Potlesk.)
Ďurica, Ondrej, poslanec NR SR (2022-05-06):
Ďakujem za slovo, pán podpredseda. Vážená pani poslankyňa, vážení páni poslanci, v súlade so zákonom o rokovacom poriadku som bol určený za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 10. júna 2022 a v gestorskom výbore do 13. júna 2022 od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte rozpravu.
Mizík, Stanislav, poslanec NR SR (2018-02-13):
Ďakujem za slovo. Toľko špiny, farizejstva, falošnosti ako v posledných dňoch tu v parlamente, to je teda unikát. Pán Krajčí, vy ste za náš návrh, ktorý bol taký istý, tiež nehlasoval. Keď vám dám otázku prečo, dúfam, že mi nepoviete ako hrdý kandidát na miesto predsedu KDH Vašečka, v ktorom sa snúbi farizejstvo a kupčenie. Takýchto hnal náš pán z chrámu. Náš klub hlasuje aj za vaše návrhy, keď sú podľa nášho presvedčenia dobré. Totižto farizeji stále prežili. Iba z jeruzalemského chrámu ostal Múr nárekov. Ďakujem za slovo.
Petrík, Simona, poslankyňa NR SR (2024-02-27):
Ďakujem pekne, prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Číž, Miroslav, podpredseda NR SR (2015-11-11):
Ďakujem pekne, pán minister. Teraz uvedie spravodajskú správu v mene výboru pre pôdohospodárstvo a životné prostredie pani poslankyňa Košútová. Má slovo.
Bačík, Branislav, predseda Výkonného výboru Fondu národného majetku SR (2013-12-16):
Takže tlač 754.
Ďuriš Nicholsonová, Lucia, podpredsedníčka NR SR (2018-12-03):
Dve faktické poznámky na vaše vystúpenie, končím možnosť prihlásiť sa. Pán poslanec Budaj.
I. Farkas, poslanec: (2004-09-24):
Paragraf 31 navrhujem zmeniť nasledovne. Rokovací jazyk. „Rokovacím jazykom na schôdzach Národnej rady a jej orgánoch je štátny jazyk. Poslanec Národnej rady môže na schôdzach Národnej rady a jej orgánoch vystúpiť vo svojom materinskom jazyku. Kancelária zabezpečí tlmočenie. Ak vystúpi na schôdzi cudzinec, kancelária zabezpečí tlmočníka.“ Dovoľte mi, aby som tento návrh odôvodnil. Rokovací poriadok platný do roku 1996 umožňoval vystupovanie poslancov v Národnej rade v materinskom jazyku. Umožňuje to aj Ústava Slovenskej republiky. Pozmeňujúci návrh sa opiera o nasledujúce ratifikované dokumenty, ktoré stanovujú, že už existujúce získané práva národnostných menšín nie je možné obmedzovať, tretia hlava XXII. článok Rámcového dohovoru Rady Európy o národnostných a etnických menšinách, štvrtý článok zákona č. 588/2001 Z. z. o uzavretí Európskej charty regionálnych alebo menšinových jazykov. Štvrtá hlava XII. článok prvý bod. Odporučenia Parlamentného zhromaždenia Rady Európy č. 1201 a napokon XV. článok štvrtý bod písm. a), respektívne písm. b) Zmluvy medzi Slovenskou republikou a Maďarskou republikou o dobrých susedských vzťahoch a spolupráci. Zároveň vás poprosím, aby ste tento návrh podporili. Ďakujem pekne.
Grendel, Gábor, podpredseda NR SR (2021-02-24):
Pán poslanec, poprosím vás, aby ste netelefonovali v rokovacej sále počas schôdze. Ďakujem.
P. Paška, predseda NR SR: (2009-02-11):
(Hlasovanie.) 140 prítomných, 137 za, 2 sa zdržali, 1 nehlasoval. Všetky body sme schválili.
Hrnčiar, Andrej, podpredseda NR SR (2016-04-26):
Pán poslanec Rajtár. Pán poslanec Rajtár. (Reakcia z pléna.) Skúste vytiahnuť a vopchať kartičku, zasunúť. Skúste stlačiť tlačítko procedurálny návrh. Nech sa páči, teraz svieti.
T. Cabaj, podpredseda NR SR: (2009-06-18):
Pýtam sa, kto sa chce do rozpravy prihlásiť ústne. Pán poslanec Kovarčík. Končím možnosť prihlásiť sa do rozpravy. O slovo požiadal spravodajca. Takže ako prvý vystúpi v rozprave pán poslanec Glenda. Pripraví sa pán poslanec Kovarčík.
Susko, Boris, poslanec NR SR (2015-02-04):
No, pán poslanec Hraško, to, čo ste tu všetko narozprávali, to, na to sa ani nedá reagovať, takže vyberiem z toho len niektoré veci. V prvom rade, ja som len reagoval na vaše útoky z minulého týždňa, ktoré ste v rozprave o prezidentom vrátenom zákone začali na moju adresu na tému pozmeňovacieho návrhu zákona, ktorý ešte nebol predložený. Tak o čom tu rozprávate, že kto hovorí k veci a kto nehovorí k veci? V prvom rade ste vy nehovorili vtedy absolútne k veci, lebo ste rozprávali k niečomu, čo ešte nebolo predložené a útočili ste na mňa. Po druhé, stále rozprávate o procese, rozprávate, že klameme občanov. A v čom klameme občanov? Povedzte mi jeden argument, v čom sme týmto pozmeňujúcim návrhom oklamali občanov? Narozprávali ste tu plno všelijakých vecí, ale nepočul som jeden jediný vecný argument proti tomuto pozmeňujúcemu návrhu, k veci. No povedzte mi, povedzte mi jeden argument proti tomuto vecnému zameraniu. Čo proti nemu máte? Tu sa nebavíme o čerpaní konkrétnych programov, či zo školstva alebo z toho, ide o výnimku z verejného obstarávania pre fyzické osoby. Bez tohto by fyzické osoby tieto prostriedky čerpať nemohli a čím ďalej by sme to odkladali, tým menej by ich mohli čerpať. A to, že sme to neurobili v zákone o verejnom obstarávaní doteraz, no keďže doteraz to nebolo možné takto čerpať z európskeho fondu regionálneho rozvoja, tak sme to doteraz v zákone o verejnom obstarávaní upraviť nemohli, lebo sme ani tie prostriedky takto čerpať z týchto zdrojov nemohli. Až na základe dohody s Európskou komisiou je to teraz možné a preto to riešime teraz. Toto sú argumenty, pán poslanec Hraško. Ďakujem.
Figeľ, Ján, podpredseda NR SR (2013-09-18):
Nech sa páči, Oľga Nachtmannová.
Fico, Robert, predseda vlády SR (2016-12-08):
Ďakujem pekne. Nebudem teraz... Ďakujem pekne za otázku, pán poslanec. Nebudem zaťažovať číslami uznesení, pretože úradníci mi ich sem napísali asi 700, všelijakých čísiel a dátumov. Ja si myslím, že je dôležité povedať, že to bola najskôr Národná rada v roku 2011, ktorá prijala uznesenie, aby sme vykonali audit verejnej správy, na to, to bola vláda pani Radičovej, ktorá v roku 2012 prijala ďalšie uznesenie, a z tohto vyplynula pre ministerstvo vnútra a ministerstvo financií konečná úloha predložiť na rokovanie vlády súhrnný audit výkonu kompetencií verejnej správy a návrh na zabezpečenie financovania kompetencií verejnej správy na základe výsledkov tohto auditu. Daná úloha zohľadňujúca pritom zámer uznesenia Národnej rady, ako aj vecné dôvody venovať sa len územnej samospráve ako subsystému verejnej správy bola ministerstvami splnená a súhrnný audit výkonu kompetencií verejnej správy vláda vzala na vedomie uznesením 226 zo 14. mája 2014. Pripomínam, že tento materiál nebol predmetom rokovania Národnej rady a nebol predložený na rokovanie Národnej rady. Komplexnosť auditu bola vo vzťahu k zámeru zachovaná. Audit bol, pokiaľ ide o územnú samosprávu a obidve jej úrovne, či už teda miestnu alebo regionálnu, všestranný a súhrnný a auditované boli nielen kompetencie originálne, ale aj kompetencie preneseného výkonu štátnej správy. Súbežne s auditom výkonu kompetencií verejnej správy prebiehala najrozsiahlejšia reforma miestnej štátnej správy za účelom jej modernizácie k programu ESO. Viete, že bola vytvorená nová štruktúra orgánov miestnej štátnej správy a v programe ESO boli rozpracované princípy integrácie v pôsobnosti špecializovanej štátnej správy do jedného okresného úradu. Myslím si, že tento program bol úspešný, a ja som bol sám svedkom mnohých prípadov, kedy sme priamo na mieste sledovali, ako došlo k tejto integrácii, ktorú sme považovali v danom okamihu za absolútne správne. Teraz nás čaká otázka reformy samosprávy, ale to už je téma, o ktorej chcem predovšetkým hovoriť s predstaviteľmi ZMOS-u na najbližšom sneme ZMOS-u. Ďakujem veľmi pekne.
Grendel, Gábor, podpredseda NR SR (2022-05-04):
Tri faktické poznámky na vystúpenie pána poslanca Svrčeka. Ako prvá pani poslankyňa Anna Záborská.
Jurinová, Erika, podpredsedníčka NR SR (2013-10-24):
Na vaše vystúpenie, pani poslankyňa, je jedna faktická poznámka. Uzatváram možnosť prihlásiť sa. Nech sa páči, pán poslanec Sulík.
Zmajkovičová, Renáta, podpredsedníčka NR SR (2012-10-18):
Ďakujem. Poprosím pána ministra vnútra, a vyhlasujem prestávku, pátranie nie, ale prestávku, pokým nepríde navrhovateľ. Ďakujem. Páni poslanci, buďte tolerantní. Počkáme na pána ministra. (Krátka prestávka.) (Po prestávke.) Nech sa páči, pán poslanec Beblavý, vy ste boli prihlásený do faktickej?
D. Lipšic, poslanec: (2007-09-04):
Veľmi presne pomenoval tú hrozbu, ktorú si možno kolegovia z vládnej koalície neuvedomujú, ak verejnosť, ktorá má sem právo chodiť, a to je ústavné právo, keď bude môcť premeniť rokovanie parlamentu na politický míting. Je to veľmi nebezpečné. Viete, v minulosti chodila verejnosť a robila politické mítingy aj na súdoch, chodili na súdy a žiadali trest smrti pre Miladu Horákovú, možno aj nejakí baníci. Ale vyvarujme sa toho, aby sme takéto metódy zavádzali tu, v tomto parlamente. Myslím to naozaj seriózne, vážne. Táto vláda obmedzuje práva občanov na informácie. Zaviedli ste tajné rokovania vlády. Bola to ministerka Tomanová, ktorá s tým prišla do parlamentu. Áno, v zákone o tripartite, pani ministerka, že rokovania vlády sú neverejné. No, darmo krútite hlavou, to bol váš zákon, je to tak. Je to tak. Tak vás potom žiadam, vystúpte a povedzte, že to tak nie je. Ale je to tak, trvám na tom. Druhá vec, bol tu návrh obmedziť aj infozákon, ktorý našťastie nakoniec poslankyňa, ktorá sa vzdala mandátu, nakoniec stiahla späť. K novinárom. Tie paušálne útoky sú podľa mojej mienky nebezpečné. Môžeme mať každý rôzny názor na novinárov, ale takéto paušálne útoky sú nebezpečné aj preto, že robia novinárov zraniteľnejšími. Pred niekoľkými dňami nielen k pani ministerke Tomanovej, ale aj jedna novinárka, bolo napadnuté jej obydlie na východnom Slovensku, lebo informovala o organizovanom zločine. Páni kolegovia z vládnej koalície, dávajte pozor, aby sloboda médií nebola na Slovensku ohrozená.
P. Paška, predseda NR SR: (2010-03-09):
(Hlasovanie.) 128 prítomných, 77 za, 1 proti, 50 sa zdržalo. Schválili sme návrh novely zákona o spotrebiteľských úveroch a o iných úveroch a pôžičkách pre spotrebiteľov. Pán poslanec Lukša uvedie hlasovanie o návrhu uznesenia k Programu stability Slovenskej republiky na roky 2009 až 2012 . Je to tlač 1486.
Blaha, Ľuboš, podpredseda NR SR (2024-01-19):
Pán poslanec Michal Sabo, nech sa páči.
A. Belousovová, podpredsedníčka NR SR: (2007-03-22):
Teraz dávam slovo spoločnému spravodajcovi, predsedovi ústavnoprávneho výboru pánovi poslancovi Mojmírovi Mamojkovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech a páči, pán poslanec, máte slovo.
Laurenčík, Milan, podpredseda NR SR (2021-06-17):
Ďakujem, pani poslankyňa. Predtým, ako otvorím rozpravu, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Končím možnosť prihlásiť sa do rozpravy. Do rozpravy sa prihlásil pán poslanec Jozef Habánik, ktorému teraz odovzdávam slovo.
Jančula, Tibor, poslanec NR SR (2017-05-12):
Vážený pán predsedajúci, páni poslanci, pani poslankyne, cieľom navrhovanej úpravy je legislatívne zjednodušiť podmienky prihlásenia do evidencie jednotlivo dovezeného vozidla z tretieho štátu, nakoľko v súčasnosti platné podmienky značne obmedzujú možnosti evidencie týchto jednotlivo dovezených vozidiel. Úpravou podmienok dôjde podľa predkladateľov návrhu k liberalizácii prostredia a k rozšíreniu možnosti dovozu vozidiel z tretích štátov. Návrh zmeny zákona je inšpirovaný obdobnou úpravou platnou v Českej republike, ktorá ponúka širšie možnosti na evidenciu jednotlivo dovezených vozidiel z tretích štátov. Predkladaný návrh zákona nemá vplyv na rozpočet verejnej správy, nemá negatívny vplyv na podnikateľské prostredie a, naopak, zmierňuje regulačné zaťaženie. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, s právom Európskej únie.
Přidal, Alojz, poslanec NR SR (2012-10-29):
Vážený pán poslanec Hrušovský, ja vám chcem veľmi pekne poďakovať. Dnes je akýsi čudný deň, doobeda od deviatej do štvrtej sme tu počúvali o sterilizácii, o mrzačení ľudského tela ako o ceste k reprodukčnému zdraviu. Ja teda by som chcel povedať, že všetko cítim a vidím tak, ako to vidíte vy. Tu ide len o jednu vec, o to, aby sa degradovalo manželstvo, ktoré je a vždy bude prirodzené a vždy bolo len ako zväzok muža a ženy. Len muž a žena môžu vytvoriť rodinu a môžu zachovať fungovanie ľudského rodu. Aj keby všetky krajiny Európy aj sveta povýšili partnerstvo na úroveň manželstva, to neznamená, že to je správne. Pán Hrušovský, rovnako ako vy, tak aj ja budem podporovať, ctiť, chrániť a uctievať manželstvo len ako zväzok muža a ženy, lebo len tak je to v súlade s prirodzenosťou, rozumom a Božím zákonom. Ďakujem vám. (Potlesk.)
Grendel, Gábor, podpredseda NR SR (2021-03-30):
Faktická poznámka, pán poslanec Lukáč, nech sa páči.